ผู้ถือหุ้น TQR ไฟเขียวแจกปันผล 0.153 บ. จ่าย 11 พ.ค.นี้
ผู้ถือหุ้น TQR ทุ่มคะแนนเสียงอนุมัติจ่ายปันผล 0.153 บ./หุ้น จ่าย 11 พ.ค.นี้ เดินหน้าพัฒนาประกันภัยต่อรูปแบบใหม่ และธุรกิจการให้บริการ เพื่อตอบโจทย์ความต้องการของผู้บริโภค ในยุค New Normal
ผู้ถือหุ้น TQR ทุ่มคะแนนเสียงอนุมัติจ่ายปันผล 0.153 บ./หุ้น จ่าย 11 พ.ค.นี้ เดินหน้าพัฒนาประกันภัยต่อรูปแบบใหม่ และธุรกิจการให้บริการ เพื่อตอบโจทย์ความต้องการของผู้บริโภค ในยุค New Normal
6 พ.ค. 2565

นายกฤษณะ บุญยะชัย ประธานกรรมการ, นายชนะพันธุ์ พิริยะพันธุ์ ประธานเจ้าหน้าที่บริหาร, นางยุพเรศ พิริยะพันธุ์ กรรมการและรองประธานเจ้าหน้าที่บริหาร พร้อมด้วยคณะกรรมการ บริษัท ที คิว อาร์ จำกัด (มหาชน) หรือ TQR เข้าร่วมการประชุมสามัญผู้ถือหุ้น ประจำปี 2565 ผ่านระบบสื่ออิเล็กทรอนิกส์ (E-AGM) โดยที่ประชุมมีมติอนุมัติจ่ายปันผลงวดประจำปี 2564 ให้กับผู้ถือหุ้นเป็นเงินสดอีก ในอัตรา 0.153 บาท/หุ้น และกำหนดจ่ายปันผลในวันที่ 11 พฤษภาคม 2565  ซึ่งบริษัทฯ ได้จ่ายเงินปันผลระหว่างกาลในงวด 6 เดือนแรกของปี 2564 ในอัตรา 0.165 บาท/หุ้น เมื่อวันที่ 8 กันยายน 2564 รวมจ่ายเงินปันผลงวดปี 2564 ในอัตรา 0.318 บาท/หุ้น รวมเป็นเงินปันผลทั้งสิ้น 73.14 ล้านบาท
อย่างไรก็ดีบริษัทฯ มุ่งพัฒนาประกันภัยต่อรูปแบบใหม่ และธุรกิจการให้บริการ (Service) ของบริษัท อาร์สแควร์ จำกัด เป็นบริษัทร่วมทุน เพื่อให้ตอบโจทย์ความต้องการของผู้บริโภค ในยุค New Normal